Ein esel in loͤwen húte
Ein esel in loͤwen húte·
ein trappe in pfawen wat·
mvgent vil der toͤrschen triegen·
sint si an kúnste blint·
ir stimme ǒch wisen túte·
wie ir nature stat·
dú mag niht lange liegen
si kv́nd ú wer si sint·
ir edelen tugende richen·
ir merkent ob ir mvnt·
wc toren ir gelichen·
in disem liede svnt·
dem esel vnd dem trappen·
die singer kv́nste ruch
niht wan ein snabel snappen·
zeiget mir storchen kvch·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse